**Angleščina v 1. triadi**

Dragi učenci in spoštovani starši,

v drugem tednu še vedno utrjujemo že predelano snov, lahko pa se tudi že naučimo kaj novega. Na spodnjih povezavah je nekaj preverjenih in zelo dobrih strani za naše najmlajše. Tudi za tiste, ki še ne berejo in pišejo. Naše učenje temelji na pesmicah, zgodbicah, kratkih pogovorih in enostavnem besedišču, to pa je tisto, kar boste na teh straneh našli. Pojte, poslušajte pravljice, narišite risbico, tekmujte, kdo hitreje prešteje do dvajset in morda celo nazaj, predvsem pa se zabavajte.

<https://learnenglishkids.britishcouncil.org/> Za pesmice in kratke zgodbice lahko tudi natisnete kratke dejavnosti, (Print an activity).

Tretji razred lahko na tej strani poišče pod Word Games utrjevanje besedišča za Clothes.

<https://www.storylineonline.net/> Na tej strani so kratke (štiriminutne) zgodbice, ki jih berejo in tudi zelo pravilno izgovarjajo znani igralci.

<https://www.youtube.com/watch?v=dDHJW4r3elE> Pesmica Wash your hands s trenutno zelo aktualnim besedilom lahko prepevajo vsi otroci.

<https://www.youtube.com/watch?v=taoCF1cKZSY> Pesmica My clothes je namenjena 3. razredom.

**4. razred**

V učbeniku na str. 75 boste v Treasure Chest našli besede za družinske člane, ki jih prepišete v zvezek in s pomočjo slovarčka prevedete. V zvezek narišete družinsko drevo.

**5. razred**

Petošolci, utrjujete Unit 3, Animals.

Učenci **5. a**, povabite družinskega člana k igri Board game v učbeniku na strani 56. Potrebujete kocko, dobro voljo in nekaj znanja. Sledite navodilom, ki se pojavijo v posameznem okencu. Obilo zabave želim.

Učenci **5. b,** rešite vajo Picture riddle v učbeniku na strani 51, poiščete neznane besede, jih prepišete in prevedete v zvezek pod naslovom Animal body parts. V zvezek napišete tudi nalogo Zoo garden and Aquarium s strani 52.

Učenci **5. c**, ponovite Describing animals v učbeniku na str. 53. Vajo 28 na str. 54 pa rešeno napišete v zvezke.

**Vsi petošolci** rešite vaje v DZ do vključno naloge 23 na str. 54.

Vsi, ki imate še nerešene vaje v delovnem zvezku iz preteklega obdobja, sedaj je pravi čas, da za to poskrbite.

S pomočjo rešitev preglejte učni list, ki si ga rešil/a prejšnji teden (pretest).

Delo opraviš v treh šolskih urah, kolikor bi jih imel/a tudi v šoli.

**6. do 9. razred**

Dragi učenci, v drugem tednu bomo predvsem utrjevali slovnico. Tako, kot vse založbe, je tudi založba *Rokus* odprla svoje strani do interaktivnih vaj. Najprej se bo potrebno registrirati, kar bodo verjetno naredili tvoji starši s svojim elektronskim naslovom. Postopek je zelo enostaven. Ko je registracija uspela, te spodnja povezava pripelje naravnost na prvo stan *iANGLEŠČINA*. Odpreš kazalo, srednja ikona zgoraj, izbereš poglavje in začneš. Poskusi, zabavno je. Tudi za tvoje starše ali ostale odrasle, ki so s tabo. Nekatere vaje lahko rešiš **skupaj** s starejšimi ali mlajšimi brati in sestrami.

**6. razred**

Odpri *Znam za več 6* na spodnji povezavi in naredi naslednje vaje: Osebni zaimki, Ednina in množina, Glagol biti, Glagol have got, Ponovitveni test, Svojilni zaimki, Predlogi kraja in Present Simple. Vsa poglavja imajo najprej razlago, potem pa interaktivne vaje, ki ti bodo pokazale tudi rešitve ali popravile napake. Vse vaje lahko tudi ponoviš. Delo opraviš v štirih šolskih urah, kolikor bi jih imel/a tudi v šoli. Namesto domače naloge lahko vaje ponoviš.

S pomočjo rešitev preglej učni list, ki si ga rešil/a prejšnji teden (pretest).

<https://www.znamzavec.si/vsebine/iZZV_ANG_6/index.html>

**7. razred**

Odpri *Znam za več 7* na spodnji povezavi in naredi naslednje vaje: Present Simple, Present Continuous, Present Simple in Present Continuous, Past Simple in Stopnjevanje pridevnikov (oddelki, ki ste to poglavje že obravnavali). Vsa poglavja imajo najprej razlago, potem pa interaktivne vaje, ki ti bodo pokazale tudi rešitve ali popravile napake. Vse vaje lahko tudi ponoviš. V tem tednu delo opraviš v štirih šolskih urah, kolikor bi jih imel/a tudi v šoli. Namesto domače naloge lahko vaje ponoviš.

<https://www.znamzavec.si/vsebine/iZZV_ANG_7/index.html>

**8. razred**

Odpri *Znam za več 8* na spodnji povezavi in naredi naslednje vaje: Present Simple & Present Continuous, Past Simple & Past Continuous ter Future Simple & Going to Future. Vsa poglavja imajo najprej razlago, potem pa interaktivne vaje, ki ti bodo pokazale tudi rešitve ali popravile napake. Vse vaje lahko tudi ponoviš. V tem tednu delo opraviš v treh šolskih urah, kolikor bi jih imel/a tudi v šoli. Namesto domače naloge lahko vaje ponoviš.

Ne pozabiti utrjevati nepravilne glagole, tudi Past Participle obliko. Klik na Verbs na vsaki strani zgoraj desno ti jih pokaže.

S pomočjo rešitev preglej učni list, ki si ga rešil/a prejšnji teden (pretest).

<https://www.znamzavec.si/vsebine/iZZV_ANG_8/index.html>

**9. razred**

Odpri *Znam za več 9* na spodnji povezavi in naredi naslednje vaje: Izražanje sedanjosti, Izražanje preteklosti, Izražanje prihodnosti, Vsi časi, Ponovitveni test, Trpnik, v poglavju Časovni in pogojni odvisniki pa poiščeš le naloge s Type 0 or 1. Vsa poglavja imajo najprej razlago, potem pa interaktivne vaje, ki ti bodo pokazale tudi rešitve ali popravile napake. Vse vaje lahko tudi ponoviš. V tem tednu delo opraviš v treh šolskih urah, kolikor bi jih imel/a tudi v šoli. Namesto domače naloge lahko vaje ponoviš.

<https://www.znamzavec.si/vsebine/iZZV_ANG_9/index.html>